b"\n_START_ARTICLE_\nGoogle Earth\n_START_SECTION_\n\xc3\x9clevaade\n_START_PARAGRAPH_\nGoogle Earth v\xc3\xb5imaldab vaadata kogu maailma paiku linnulennult, \xc3\xbcksk\xc3\xb5ik kui k\xc3\xb5rgelt, pannes kokku tervikpildi paljudest satelliidipiltidest. See lubab kasutajatel vaadata linnu, t\xc3\xa4navaid, maju jne. Satelliidipildi kvaliteet on varieeruv, m\xc3\xb5nes eraldatumas ja v\xc3\xa4hemasustatud kohas on pilt \xc3\xbcpriski halb. Google Earthi on kolmes variandis: Google Earth \xe2\x80\x93 tasuta versioon, piiratud kasutusv\xc3\xb5imalustega; Google Earth Plus \xe2\x80\x93 praeguseks katkestatud, sisaldas lisav\xc3\xb5imalusi; Google Earth Pro \xe2\x80\x93 loodud kommertslikuks kasutuseks ja selle eest peab maksma. _NEWLINE_Google Earthis saab liikuda sisestades koordinaate v\xc3\xb5i lihtsalt hiirega mingile kohale liikudes. Esimene t\xc3\xa4iesti 3D-s vaadeldav linn oli Hamburg aastal 2007. Google Earth on saadaval v\xc3\xa4ga paljudes keeltes (37 keelt, neist 4 on kahes variandis) siinkohal toome v\xc3\xa4lja, et Google Earth on saadaval L\xc3\xa4ti ja Leedu keeles, kuid mitte veel Eesti keeles. _NEWLINE_Google Earth koosneb paljudest v\xc3\xb5imalustest e kihtidest, millest n\xc3\xa4iteks \xc3\xbcks on Vikipeedia. Seega j\xc3\xb5udes kaardil mingi punktini on kohe v\xc3\xb5imalik n\xc3\xa4ha pilti ja lugeda Vikipeediast sellekohast artiklit. N\xc3\xbc\xc3\xbcdsest on v\xc3\xb5imalik l\xc3\xa4bi Google Earthi ka kasutada lennusimulaatorit, millega piloot saab valida lennu alustamiseks \xc3\xbcksk\xc3\xb5ik missuguse koha maailmas, seega saab katsetada piloodiametit. Lennusimulaatoril on kolm kiirklahvikombinatsiooni, mis varieeruvad olenevalt programmist: Control+Alt+A, Control+A, v\xc3\xb5i Command+Option+A. Sellega Google Earthi v\xc3\xb5imalused ei piirdu, veel on v\xc3\xb5imalik vaadata teedel liiklusummikute kohti.\n_START_SECTION_\nGoogle Sky\n_START_PARAGRAPH_\nLisati Google Earthile 2007. aastal. see v\xc3\xb5imaldab kasutajal vaadelda taevat\xc3\xa4hti. Programm valmis koost\xc3\xb6\xc3\xb6s STScI-ga (Space Telescope Science Institute), mis on Hubble Kosmoseteleskoobi teaduslik keskus. _NEWLINE__NEWLINE_Tarkvara on kritiseerinud paljude riikide julgeolekuasutused, kuna nende arvates rikub Google Earth nende privaatsust ja on lausa ohuks rahvuslikule julgeolekule, sest tarkavara pakub k\xc3\xb5ige muu hulgas ka s\xc3\xb5jav\xc3\xa4elist informatsiooni ja v\xc3\xb5ib leida kasutust terroristide poolt. Kuna Google Earth pakub k\xc3\xb5rgresolutsiooniga pilte tuumajaamadest, presidentide residentsidest jne, v\xc3\xb5ib programmi t\xc3\xb5epoolest pidada ohuks julgeolekule.\n_START_SECTION_\nGoogle Earthi kihid\n_START_PARAGRAPH_\nGoogle Earthi kihid, mis aitavad kokku viia geograafilist kohta ja sellekohast infot: _NEWLINE_1.Panoramio (\xc3\xbcks Google Inc.-i pakutavatest programmidest), n\xc3\xa4itab suure relevantsusega pilte, mis on \xc3\xbcles laaditud Panoramiosse_NEWLINE_2.Teedev\xc3\xb5rgustik, kus iga erinev tee kategooria on m\xc3\xa4rgitud erim\xc3\xa4rgistusega._NEWLINE_3.3D-ehitised, mis n\xc3\xa4itab maailma suurlinnade ehitisi 3D-pildina (graafika on \xc3\xbcpriski v\xc3\xa4ikese resolutsiooniga)_NEWLINE_4.Google'i t\xc3\xa4navavaade, millega saab 360\xc2\xb0 panoraamvaate suurlinnade t\xc3\xa4navatest_NEWLINE_5.Piirim\xc3\xa4rgistus, kus riikide piirid on m\xc3\xa4rgitud, olenevalt liigist, eri v\xc3\xa4rvidega_NEWLINE_6.Liiklus, kus kasutaja saab vaadelda teede l\xc3\xa4bilaskev\xc3\xb5imet_NEWLINE_7.Ilm, kust saab informatsiooni ilma kohta kogu maailmas_NEWLINE_8.Pildigalerii, mis on tehtud koost\xc3\xb6\xc3\xb6s paljude institutsioonidega_NEWLINE_9.Ookean, mis v\xc3\xb5imaldab tutvuda ookeanide ja veealuse maailmaga_NEWLINE_10.Globaalne teadlikkus, mis avardab inimeste silmaringi erinevate globaalprobleemide kohta_NEWLINE_11.Kasutajatele huvi pakkuvad teenindusasutused ja vabaaja veetmise kohad_NEWLINE_12.Taevas, kus saab tutvuda taevat\xc3\xa4htedega ja nende asukohaga _NEWLINE_13.Planeet Marss, kus saab tutvuda Marsi pinna reljeefiga"